Venemaa teatas, et kavatseb lahkuda Läänemeremaade Nõukogust (CBSS).
Nõukokku kuuluvad Eesti, Läti, Leedu, Taani, Soome, Saksamaa, Island, Norra, Poola, Rootsi ja Venemaa. Paari kuu eest peatas nõukogu Venemaa liikmesuse, vahendas Reuters.
Venemaa välisminister Sergei Lavrov ütles teisipäeval, et Moskva otsustas nõukogust lahkuda vastuseks kogu liikmete vaenulikele sammudele. Tõenäoliselt viitas Lavrov nii Venemaa liikmesuse peatamisele nõukogus kui ka hulgale sanktsioonidele, mille riigid on Venemaale kehtestanud.
"CBSS-i liikmesuse lõpetamine ei mõjuta Venemaa kohalolu regioonis," ütles Lavrov, hoiatades, et iga katse ajada Venemaa Läänemere äärest minema on määratud nurjumisele.
Ta süüdistas ka CBSS-i NATO ja Euroopa Liidu liikmeid, et nad on muutnud nõukogu Vene-vastase poliitika tööriistaks.
Toimetaja: Merili Nael